9.4.86 De Europæiske Fællesskabers Tidende Nr. C 80/9 
II 
(Forberedende retsakter) 
REVISIONSRETTEN 
UDTALELSE Nr. 1/86 
fra Revisionsretten for De europæiske Fællesskaber om forslag til Rådets forordning om 
ændring af forordning (EØF) nr. 1883/78 om de almindelige regler for finansiering af inter­
ventioner gennem Den europæiske udviklings- og garantifond for Landbruget, garantisektionen 
(86/C 80/20) 
REVISIONSRETTEN FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 209, 
under henvisning til forslag fra Kommissionen (*), 
under henvisning til Rådets anmodning om udtalelse (2), 
og 
ud fra følgende betragtninger: 
Kommissionens forslag har til formål at ændre bestem­
melserne om den fakultative nedskrivning, som omtales i 
artikel 8, stk. 2, i forordning (EØF) nr. 1883/78; 
Retten har flere gange (3) kritiseret den værdiansættelse, 
der ved regnskabsårets udgang foretages af produkter, 
som findes i interventionslagrene, og kritikken har både 
været rettet mod anvendelsen af den almindelige regel 
om, at opkøbsprisen skal lægges til grund, og betingel­
serne for i særlige tilfælde at foretage en vurdering til en 
anden pris; 
Retten har kritiseret anvendelsen af den sidstnævnte vær­
diansættelse, når den er blevet foretaget til en pris under 
opkøbsprisen, uden at der er anvendt faste, objektive kri­
terier og udelukkende under hensyn til de disponible be­
villinger ved regnskabsårets udgang, hvilket har medført 
en tilfældig fordeling af udgifterne på de enkelte regn­
skabsår; denne fremgangsmåde har kunnet benyttes, fordi be­
stemmelsen er fakultativ, men af hensyn til en forsvarlig 
økonomisk forvaltning ville det være at foretrække, hvis 
valgmulighederne med hensyn til værdiansættelsen i arti­
kel 8 i forordning (EØF) nr. 1883/78 blev erstattet med 
en fast regel om, at værdien skal ansættes til opkøbs- el­
ler afsætningsprisen, alt efter hvilken pris, der er lavest; 
Kommissionens forslag går imidlertid ud på dels at op­
hæve reglen om, at nedskrivningens størrelse er begræn­
set til gennemsnittet af forskellen mellem opkøbspriserne 
og de priser, der opnås ved afsætningen (dvs. højst 50 % 
af værdiforringelsen), dels at åbne mulighed for at fore­
tage nedskrivninger i løbet af regnskabsåret, og i det om­
fang, forslaget åbner mulighed for at foretage en vurde­
ring til mere realistiske priser end de nuværende, er det 
et skridt i den rigtige retning — 
VEDTAGET FØLGENDE UDTALELSE: 
Retten skal gentage de forbehold, den tidligere har taget 
på grund af manglerne ved bestemmelserne i forordning 
(EØF) nr. 1883/78 og ved gennemførelsen af forordnin­
gen, men den har ingen indvendinger imod Kommissio­
nens forslag. 
Vedtaget den 6. marts 1986. 
På Revisionsrettens vegne 
Marcel MART 
Formand 
(') Dok. KOM(85) 703, endelig udg. af 11. 12. 1985. 
(2) Afgørelse af 27. januar 1986. 
(3) Årsberetning for 1978, EFT C 326 af 31. 12. 1979, pkt. 2.21-
2.23, s. 24-25. 
Årsberetning for 1980, EFT C 344 af 31. 12. 1981, pkt. 4.33, 
s. 59-61. 
Årsberetning for 1981, EFT C 344 af 31. 12. 1982, pkt. 4.20-
4.22, s. 39. 
Årsberetning for 1982, EFT C 357 af 31. 12. 1983, pkt. 4.44-
4.45, s. 47. 
Stuttgart-beretningen, EFT C 287 af 24. 10. 1983, pkt. 2.2.8, 
s. 6.